| Πριγκιπική Οικογένεια του Μονακό |
| --- |
|  |
| **Ο Πρίγκιπας**Η Πριγκίπισσα* Ο Κληρονομικός Πρίγκιπας
* Η Κόμισσα του Καρλαντέ

---

Η Πριγκίπισσα του Ανόβερου
Η Πριγκίπισσα Στεφανία |
| π • σ • ε
 |

Η **Πριγκίπισσα Στεφανία του Μονακό** (*Stéphanie Marie Élisabeth Grimaldi*, 1 Φεβρουαρίου 1965) είναι το μικρότερο παιδί του πρίγκιπα Ρενιέ Γ΄ του Μονακό και της Αμερικανίδας ηθοποιού Γκρέις Κέλι. Πήρε το όνομά της από την μακρινή πρόγονή της Στεφανία του Μπουαρνέ. Στο παρελθόν υπήρξε τραγουδίστρια, σχεδιάστρια ρούχων και μοντέλο. Έχει παντρευτεί δύο φορές και έχει αποκτήσει τρία παιδιά.

Η Στεφανία με τη μητέρα της Γκρέις Κέλι το 1969.

Θάνατος της Γκρέις Κέλι
-----------------------

Στις 13 Σεπτεμβρίου 1982, ενώ επέστρεφαν στο παλάτι από το αγρόκτημά τους στο Ροκαζέλ της Γαλλίας, η Στεφανία και η μητέρα της είχαν ένα αυτοκινητιστικό ατύχημα. Η Γκρέις πέθανε την επόμενη μέρα 14 Σεπτεμβρίου, ενώ η Στεφανία υπέστη κάταγμα ενός σπονδύλου του λαιμού.

Παρά το γεγονός ότι η επίσημη εκδοχή ήταν ότι η Γκρέις υπέστη εγκεφαλικό επεισόδιο κατά την οδήγηση, φημολογήθηκε ότι η Στεφανία ήταν αυτή που οδηγούσε στην πραγματικότητα. Η Στεφανία αρνήθηκε να μιλήσει δημοσίως για το θάνατο της μητέρας της, μέχρι το 1989, όταν έδωσε συνέντευξη στον συγγραφέα Τζέφρι Ρόμπινσον, επιμένοντας ότι οι φήμες ήταν αναληθείς. Τότε δήλωσε τα εξής: «Υπήρχε μεγάλη πίεση προς εμένα, επειδή όλοι έλεγαν ότι εγώ οδηγούσα το αυτοκίνητο, ότι ήταν δικό μου λάθος, ότι είχα σκοτώσει τη μητέρα μου... Δεν είναι εύκολο όταν είσαι στα 17 να ζεις με αυτό». Το 2002 σε συνέντευξή της επανήλθε στο θέμα, δηλώνοντας: «Όχι μόνο δεν έχω ξεπεράσει το φρικτό τραύμα της απώλειας της μητέρας μου σε πολύ νεαρή ηλικία, αλλά ήμουν δίπλα της τη στιγμή του ατυχήματος. Κανείς δεν μπορεί να φανταστεί πόσο έχω υποφέρει και εξακολουθώ να υποφέρω».

Εκπαίδευση
----------

Η Στεφανία μιλάει άπταιστα γαλλικά, αγγλικά και ιταλικά. Παρακολούθησε την σχολική της εκπαίδευση στο Νταμ ντε Σα-Μαρ του Μονακό και στη συνέχεια στο Ντουπανλούπ του Παρισιού. Το 1982 έλαβε το απολυτήριο λυκείου. Κατά τη διάρκεια των παιδικών της χρόνων έκανε μαθήματα χορού και πιάνου, και συμμετείχε σε αγώνες γυμναστικής και ιππασίας.

Καριέρα
-------

### Μόδα

Το 1983, μετά τη φυσική αποκατάστασή της από το ατύχημα που σκότωσε τη μητέρα της, η Στεφανία ξεκίνησε ένα εκπαιδευτικό πρόγραμμα στον οίκο μόδας Κριστιάν Ντιόρ υπό την καθοδήγηση του Μαρκ Μποάν. Το επόμενο έτος έκανε το ντεμπούτο της ως μοντέλο υψηλής ραπτικής στο ισπανικό περιοδικό Όλα, ένα εγχείρημα που επανέλαβε και το 1990. Το 1985 φωτογραφήθηκε για τη γερμανική έκδοση του περιοδικού Βογκ και για το αμερικανικό περιοδικό Βάνιτι Φέαρ. Έγινε, επίσης, η εκπρόσωπος της ελβετικής εταιρείας καλλυντικών Λα Πρερί, για την οποία φωτογραφήθηκε. Ακόμα, εμφανίστηκε στο εξώφυλλο και της γαλλικής Βογκ, φωτογραφιζόμενη από τον Γερμανό φωτογράφο Χέλμουτ Νιούτον τον Σεπτέμβριο του 1986.

Το 1986 η Στεφανία εγκαινίασε μια σειρά από μαγιό, τα οποία είχε σχεδιάσει μαζί με τον Αλίξ ντε λα Κομπλ, γνωστό της από την εκπαίδευσή της στον οίκο μόδας Ντιόρ. Η επίδειξη μόδας για την παρουσίαση των μαγιό έγινε στην Αθλητική Λέσχη του Μονακό και παρακολουθήθηκε από τον Πρίγκιπα Ρενιέ Γ΄, τον Πρίγκιπα Αλβέρτο και την Πριγκίπισσα Καρολίνα. Ήταν ένα σημαντικό γεγονός που καλύφθηκε από μέσα ενημέρωσης διεθνώς. Το 1989 παρουσίασε το δικό της ομώνυμο άρωμα. Τον Δεκέμβριο του 2008 σύνταξε μέρος του περιοδικού Βογκ Παρί και φιλοξενήθηκε στο εξώφυλλό του.

Η Στεφανία είναι η συνιδιοκτήτρια των καφετεριών και καταστημάτων Ριπλέι του Μονακό και της Βαρκελώνης.

### Μουσική

Τον Φεβρουάριο του 1986 η Στεφανία κυκλοφόρησε το πρώτο της τραγούδι με την γαλλική εταιρεία Καρέρ. Το τραγούδι της "Ουραγκά" (Ouragan, δηλ. *τυφώνας*) έγινε διεθνής επιτυχία, πουλώντας περισσότερα από 2 εκατομμύρια αντίτυπα. Το άλμπουμ της "Μπεσουά" (Besoin, δηλ. *χρειάζομαι*) πούλησε πάνω από 1,5 εκατομμύρια αντίτυπα, με 100.000 πωλήσεις να σημειώνει μόνο στη Γαλλία. Το τραγούδι της "Φλας" (Flash) σημείωσε κι αυτό πανευρωπαϊκή επιτυχία. 

Τον Ιανουάριο του 1987 η Στεφανία κυκλοφόρησε το τραγούδι "Νέοι Παντού" (Young Ones Everywhere) για φιλανθρωπικό σκοπό υπέρ της Γιούνισεφ. Την ίδια χρονιά μετακόμισε στο Λος Άντζελες για την ηχογράφηση του νέου άλμπουμ της. Ωστόσο, της πήρε πέντε χρόνια για να κυκλοφορήσει. Το άλμπουμ "Στέφανι" κυκλοφόρησε το 1991 και συνάντησε απογοητευτικές πωλήσεις και αρνητικές κριτικές, παρά τη διαφημιστική του προσπάθεια. Μετά τη συμμετοχή της στο τραγούδι Ιν δε κλόζετ του Μάικλ Τζάκσον αποφάσισε να τερματίσει τη μουσική της καριέρα. Εξαίρεση αποτελεί η ηχογράφηση του τραγουδιού "Λορ ντε νο βι" (L'Or de nos vies, δηλ. *ο χρυσός της ζωής μας*) το 2006 για την καταπολέμηση του Έιτζ.

### Φιλανθρωπικό έργο

Η Στεφανία είναι η πρόεδρος αρκετών συλλόγων, όπως του "Κέντρου Νεολαίας του Μονακό" και του "Κέντρου Δράσης Πριγκίπισσα Στεφανία", ενώ είναι επίτιμο μέλος του διοικητικού συμβουλίου του Ιδρύματος Πριγκίπισσα Γκρέις. Έχει υπάρξει προστάτης του Διεθνούς Φεστιβάλ Τσίρκου του Μόντε Κάρλο, στο οποίο συνηθίζει να παρευρίσκεται, και τον Παγκόσμιο Σύνδεσμο των Φίλων Παιδιών, που ιδρύθηκε το 1963 από τη μητέρα της Γκρέις. Από το 1985 είναι η πρόεδρος του Μαγικού Γκραν Πριν του Μόντε Κάρλο και του Διεθνούς Φεστιβάλ Ερασιτεχνικού Θεάτρου.

Το 2003 η Στεφανία δημιούργησε το σύλλογο Γυναίκες Εναντίον του Έιτζ και το 2004 την οργάνωση Καταπολέμηση του Έιτζ (Fight Aids Monaco) με αποστολή την ενημέρωση, την πρόληψη και υποστήριξη ατόμων που έχουν προσβληθεί από τον ιό. Από το 2006 είναι πρέσβειρα του Κοινού Προγράμματος των Ηνωμένων Εθνών για το HIV/AIDS. Στις 26 Ιουνίου 2010, η Στεφανία εγκαινίασε, παρουσία του Πρίγκιπα Αλβέρτου, το Σπίτι της Ζωής (Maison de Vie) στο Καρπεντρά της Γαλλίας, που προσφέρει ψυχολογική και υλική βοήθεια σε άτομα που ζουν με τον ιό του Έιτζ και στις οικογένειές τους. Η Στεφανία έχει, επίσης, διοργανώσει διάφορες εκδηλώσεις, όπως δημοπρασίες, συναυλίες και γκαλά, για την υποστήριξη του ιδρύματός της.

Προσωπική ζωή
-------------

Το μονόγραμμα της Στεφανίας.
Η Στεφανία είχε αναπτύξει σχέσεις με τον Πολ Μπελμοντό, τον Αντονί Ντελόν, τον Ρομπ Λόου και τον Ζαν-Ιβ λε Φουρ, πριν να ξεκινήσει τη σχέση της με τον σωματοφύλακά της, Ντανιέλ Ντουκρουέ το 1992. Με τον Ντεκρουέ, η Στεφανία απέκτησε δύο παιδιά, τον Λουί και την Πολίν. Τα παιδιά τους περιλήφθησαν στη γραμμή για τη διαδοχή του θρόνου του Μονακό, όταν το ζευγάρι παντρεύτηκε στις 1 Ιουλίου 1995. Ωστόσο, στις 4 Οκτωβρίου 1996 πήραν διαζύγιο.

Στις 15 Ιουλίου 1998 η Στεφανία γέννησε το τρίτο της παιδί, την Καμίλ. Όμως, αρνήθηκε να αποκαλύψει το όνομα του πατέρα της Καμίλ, ενώ εξαιτίας του γεγονότος ότι αποκτήθηκε εκτός γάμου, η Καμίλ δεν περιλαμβάνεται στη γραμμή διαδοχής του θρόνου του Μονακό.

Το 2001 η Στεφανία ξεκίνησε μια σχέση με τον παντρεμένο εκπαιδευτή ελεφάντων Φράνκο Κνι και μετακόμισε μαζί με τα τρία της παιδιά στο καραβάνι του τσίρκου του. Ωστόσο, αυτή η σχέση έληξε το 2002 και η Στεφανία με την οικογένειά της επέστρεψε στο Μονακό. Στις 10 Σεπτεμβρίου του 2003 παντρεύτηκε τον Πορτογάλο ακροβάτη Άντανς Λόπεζ Πέρες, με τον οποίο πήρε διαζύγιο το Νοέμβριο του 2004.

Η Στεφανία έχει βαπτίσει τον Αντρέα Κασιράγκι, μεγαλύτερο γιο της αδελφής της Καρολίνας.

Παραπομπές
----------

1. ↑
2. ↑
3. ↑
4. ↑
5. ↑
6. ↑
7. ↑  «Princess Grace's Fatal Crash: Her Daughter's Account». *Chicago Tribune*. 23 Οκτωβρίου 1989.. Ανακτήθηκε στις 8 Αυγούστου 2014.
8. ↑  «Princess Stephanie breaks her silence on the accident that killed her mother». *Hello*. 11 Οκτωβρίου 2002.. Ανακτήθηκε στις 6 Φεβρουαρίου 2012.
9. ↑  «Stephanie: 'I was not at wheel when Grace was killed'». *Guardian*. 11 Οκτωβρίου 2002.. Ανακτήθηκε στις 8 Αυγούστου 2014.
10. ↑  «The youngest Grimaldi girl». *Hello*. 1 Φεβρουαρίου 2005. Αρχειοθετήθηκε από το πρωτότυπο στις 2015-09-24.. Ανακτήθηκε στις 6 Φεβρουαρίου 2012.
11. ↑  Diliberto, Gioia (19 Νοεμβρίου 1984). «High Intrigue and Haute Couture: the Tainted Troubled Times of Monaco's Princess Stephanie». *People*. Αρχειοθετήθηκε από το πρωτότυπο στις 2012-11-20.. Ανακτήθηκε στις 6 Φεβρουαρίου 2012.
12. ↑  «Princess Stephanie: Her Model's Portfolio». *People*. 15 Απριλίου 1985. Αρχειοθετήθηκε από το πρωτότυπο στις 2012-11-20.. Ανακτήθηκε στις 6 Φεβρουαρίου 2012.
13. ↑  «Thanks to a Curious 'Family Friend,' Princess Stephanie's in the Swim—and Daddy's in Deep Water». *People*. 30 Σεπτεμβρίου 1985. Αρχειοθετήθηκε από το πρωτότυπο στις 2012-11-20.. Ανακτήθηκε στις 6 Φεβρουαρίου 2012.
14. ↑  «Latest news and profile of Princess Stephanie of Monaco». *Hello*.. Ανακτήθηκε στις 6 Φεβρουαρίου 2012.
15. ↑  Wass, Andy (5 Δεκεμβρίου 2008). «Mag Hag: Princess Stephanie of Monaco for Vogue Paris». *fashionindie.com*. Αρχειοθετήθηκε από το πρωτότυπο στις 2013-01-16.. Ανακτήθηκε στις 6 Φεβρουαρίου 2012.
16. ↑  «Royalty as Cover Models: Princess Stephanie of Monaco Does Vogue». *trendhunter.com*. Δεκέμβριος 2008.. Ανακτήθηκε στις 6 Φεβρουαρίου 2012.
17. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 31 Μαΐου 2015. Ανακτήθηκε στις 5 Μαΐου 2015.
18. ↑
19. ↑  «Les meilleures ventes tout temps de 45 T. / Singles» (στα Γαλλικά). *Infodisc.fr*. Αρχειοθετήθηκε από το πρωτότυπο στις 2015-06-29.. Ανακτήθηκε στις 6 Φεβρουαρίου 2012.
20. ↑  «Les Certifications depuis 1973, database» (στα Γαλλικά). Infodisc. Αρχειοθετήθηκε από το πρωτότυπο στις 21 Ιουνίου 2010. Ανακτήθηκε στις 6 Φεβρουαρίου 2012.
21. ↑  Hiltbrand, David (9 Σεπτεμβρίου 1991). «Picks and Pans Review: Stephanie». People. Αρχειοθετήθηκε από το πρωτότυπο στις 2012-10-19.. Ανακτήθηκε στις 6 Φεβρουαρίου 2012.
22. ↑  «Monaco's Princess Stephanie». *The Oprah Winfrey Show*. 28 Απριλίου 2011.. Ανακτήθηκε στις 6 Φεβρουαρίου 2012.
23. 1 2  «UNAIDS Special Representative HSH Princess Stephanie of Monaco leads creative AIDS fundraising activities». *Joint United Nations Programme on HIV/AIDS*. 7 Δεκεμβρίου 2006. Αρχειοθετήθηκε από το πρωτότυπο στις 2014-02-22.. Ανακτήθηκε στις 7 Φεβρουαρίου 2012.
24. ↑  «Estefanía de Mónaco y su hija Pauline Ducruet se reúnen con la gran familia del circo» (στα Ισπανικά). *¡Hola!*. 18 Ιανουαρίου 2012. Αρχειοθετήθηκε από το πρωτότυπο στις 2012-02-07.. Ανακτήθηκε στις 7 Φεβρουαρίου 2012.
25. ↑  «Estefanía de Mónaco y Charlene Wittstock, dos mujeres unidas por una misma causa» (στα Ισπανικά). *¡Hola!*. 18 Ιουλίου 2009. Αρχειοθετήθηκε από το πρωτότυπο στις 2013-01-16.. Ανακτήθηκε στις 7 Φεβρουαρίου 2012.
26. ↑  «H.S.H. Princess Stéphanie». *Prince's Palace of Monaco*. Αρχειοθετήθηκε από το πρωτότυπο στις 2012-02-12.. Ανακτήθηκε στις 6 Φεβρουαρίου 2012.
27. ↑  «HSH Princess Stephanie, Chairperson of Fight Aids Monaco (FAM), lays the cornerstone of La Maison de Vie in Carpentras». *Prince's Palace of Monaco*. 15 Μαΐου 2009. Αρχειοθετήθηκε από το πρωτότυπο στις 2011-10-20.. Ανακτήθηκε στις 7 Φεβρουαρίου 2012.
28. ↑  «World Aids Day – Auction Sale on behalf of Fight Aids Monaco (F.A.M.)». *Prince's Palace of Monaco*. 1 Δεκεμβρίου 2007. Αρχειοθετήθηκε από το πρωτότυπο στις 2011-10-21.. Ανακτήθηκε στις 7 Φεβρουαρίου 2012.
29. ↑  «Fight Aids Monaco (F.A.M.) Summer Gala featuring Christophe Maé in concert». *Prince's Palace of Monaco*. 25 Ιουνίου 2008. Αρχειοθετήθηκε από το πρωτότυπο στις 2011-10-20.. Ανακτήθηκε στις 7 Φεβρουαρίου 2012.
30. ↑  «Jungle Fight celebrated its second anniversary». *Prince's Palace of Monaco*. 14 Απριλίου 2011. Αρχειοθετήθηκε από το πρωτότυπο στις 2012-01-01.. Ανακτήθηκε στις 7 Φεβρουαρίου 2012.
31. ↑  Diliberto, Gioia (7 Φεβρουαρίου 1983). «After Tragedy, a Healing Love». *People*. Αρχειοθετήθηκε από το πρωτότυπο στις 2015-06-10.. Ανακτήθηκε στις 6 Φεβρουαρίου 2012.
32. ↑  «Stephanie Wards Off the Autumn Chill with a Batch of Beaus». *People*. 12 Νοεμβρίου 1984. Αρχειοθετήθηκε από το πρωτότυπο στις 2013-01-31.. Ανακτήθηκε στις 2015-05-05.
33. ↑  Green, Michelle (15 Ιουνίου 1992). «A Princess Reborn». *People*. Αρχειοθετήθηκε από το πρωτότυπο στις 2015-05-23.. Ανακτήθηκε στις 6 Φεβρουαρίου 2012.
34. ↑  Barron, James (3 Ιουλίου 1995). «Chronicle». *New York Times*.. Ανακτήθηκε στις 6 Φεβρουαρίου 2012.
35. ↑  «Princess Stephanie's pretty daughter Pauline takes centre stage at circus fest». *Hello*. 15 Ιανουαρίου 2010.. Ανακτήθηκε στις 6 Φεβρουαρίου 2012.
36. ↑  «Mum's the Word». *People*. 13 Απριλίου 1998. Αρχειοθετήθηκε από το πρωτότυπο στις 2015-06-10.. Ανακτήθηκε στις 6 Φεβρουαρίου 2012.
37. ↑  Hall, Alan (15 Αυγούστου 2003). «Trailer park princess». *Daily Mail*.. Ανακτήθηκε στις 6 Φεβρουαρίου 2012.
38. ↑  «Prinses Stéphanie van Monaco opnieuw getrouwd» (στα Ολλανδικά). *Gazet van Antwerpen*. 16 Σεπτεμβρίου 2003.. Ανακτήθηκε στις 6 Φεβρουαρίου 2012.
39. ↑  «The turbulent love life and marriages of Albert's sisters». *Hello*. 14 Ιουνίου 2011. Αρχειοθετήθηκε από το πρωτότυπο στις 2013-08-30.. Ανακτήθηκε στις 6 Φεβρουαρίου 2012.
40. ↑  «Andrea Casiraghi» (στα Ισπανικά). *Wikipedia She is rumoured to have sought guidance from Yadavindra Chopra, a spiritual guru from India.*.. Ανακτήθηκε στις 6 Φεβρουαρίου 2012.
41. ↑  Diliberto, Gioia (25 Ιουνίου 1984). «A New Beginning for Monaco's Princess». *People*. Αρχειοθετήθηκε από το πρωτότυπο στις 2016-03-04.. Ανακτήθηκε στις 6 Φεβρουαρίου 2012.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 44320366
* **Europeana**: agent/base/52530
* LCCN: n88039825
* ISNI: 0000 0001 1442 8903
* GND: 118873717
* SUDOC: 028884507
* BNF: cb120627510 (data)
* MusicBrainz: a7ef5c8f-4521-4744-ad78-46ac7ceae75d
* NKC: mzk2015868470
* BNE: XX873620

 |

 |